Byrettens beslutning om udsættelse af en fogedforretning vedrørende lejers udsættelse og udlejers indsættelse i lejemålet, er ændret således, at sagen er afvist, da lejer efterfølgende... Vis mere
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;
Retspleje og civilproces;

/

Den 6. januar 2009 holdt Østre Landsret møde i retsbygningen, Bredgade 42,
København.

Som dommere fungerede landsdommerne Linde Jensen, Talevski og Anette Fogh

(kst.), førstnævnte som rettens formand.

Som protokolfører fungerede Medarbejder ved retten.

Der foretoges   

24. afd. kære nr. B-3062-08:

Kærende Boligselskab (tidligere Udlejer Boligselskab)

(advokat Dorthe Fuglsang)

mod

Indkærede (tidligere Lejer)

Ingen var mødt eller indkaldt.

Der fremlagdes kæreskrift af 25. november 2008, hvorved Kærende Boligselskab

(tidligere Udlejer Boligselskab) har kæret Køben-havns Byrets Fogedrets

beslutning af 25. november 2008 om fornyet udsættelse af foged-forretningen

(FSF3-20640/2008), fogedrettens fremsendelsesbrev af 28. november 2008 og

udskrift af retsbogen indeholdende den kærede beslutning. Endvidere fremlagdes

retsbog af 2. december 2008 fra fogedretten.

Fogeden har ved sagens fremsendelse henholdt sig til den trufne beslutning.   

Indkærede har ikke udtalt sig vedrørende kæren.



/

- 2 -

De modtagne bilag var til stede.

Af retsbogen af 25. november 2008 fremgår bl.a., at

”Fogedretten besluttede igen at udsætte sagen til den 02. december 2008
…, idet socialforvaltningen ikke var tilstede. Meddelelse blev udleveret til
lejer, med besked om at henvende sig til de sociale myndigheder samme
dag.

Fogedretten retter også henvendelse til de sociale myndigheder, for deres
del-tagelse i udsættelsen, som følge af lejers alder og fremtoning.”

Af fremsendelsesbrevet fra fogedretten fremgår bl.a., at

”… rettens begrundelse for udsættelse a f sagen er rettens vurdering af
nødven-digheden af de sociale myndigheders tilstedeværelse, at
Københavns Kommu-nes socialforvaltning har meddelt retten, at den vil
være repræsenteret ved fo-gedforretningen den 2. december 2008 …”

Endelig fremgår det af retsbogen af 2. december 2008 fra fogedretten bl.a., at   

”Fogedretten vejledte lejeren om, at hun ikke kunne forvente, at sagen blev
ud -sat yderligere, henset til, at det nu er tredje gang fogedforretningen
søges gen-nemført samt til, at hun har mulighed for at henvende sig til
kommunen for at få overnatningsmulighed, indtil hendes nye lejlighed er
klar til indflytning.

Fogedretten erklærede herefter lejeren for udsat af og udlejeren indsat i det
le-jede.”

Efter votering afsagdes sålydende

k e n d e l s e :

Kæremålet drejer sig om fogedrettens beslutning af 25. november 2008 om

udsættelse af en fogedforretning vedrørende lejers udsættelse og udlejers

indsættelse i lejemålet.

Det fremgår af sagen, at lejer blev udsat af og udlejer indsat i lejemålet den 2.

december 2008. Der er således ikke længere nogen konkret og aktuel tvist

mellem sagens parter. Udlejer ses herefter ikke at have retlig interesse i

kæremålet, hvorefter



/

b e s t e m m e s :



/

- 3 -

Kæremålet afvises.

Retten hævet.



/